stanford-oval/wikipedia huggingface dataset:
วัดศรีฐานธรรมิการาม
ศาสนาสถานและอื่น ๆ

อุโบสถ ขนาด 3 ห้อง หลังคาทรงไทย มีช่อฟ้าใบระกา มุงกระเบื้องเกล็ด หน้าบันถือปูนปั้นลาย สร้างเมื่อ พ.ศ. 2501 สร้างเสร็จเมื่อ พ.ศ. 2515ศาลาการเปรียญ เป็นอาคารสองชั้น ชั้นบนเป็นไม้ ข้างล่างเป็นปูน หน่วยอบรมประชาชนประจำตำบลเหล่าหมี หอพระองค์ดำ สร้างคอนกรีตพื้นกระเบื้อง ลักษณะทรงไทยตรีมุข กุฏิ ( กุฏิเจ้าอาวาส ) 1 หลัง กุฏิพระภิกษุ 1 หลัง อาคารหอตักบาตร มีช้างจำลอง 1 ม้าจำลอง 1 เกวียน 1 หมีจำลอง1 หอระฆังติดกับตัวศาลาการเปรียญ เดิมมีระฆัง ฆ้อง กลองเพล และโปง (ระฆังไม้) ปัจจุบันเหลือระฆังอยู่ แต่ฆ้อง กลองเพลและโปงย้ายมาไว้ใต้กุฏิพระ โรงครัว 1 หลัง
ลำดับเจ้าอาวาส

พระบุปผา(อาญาคูบุปผา)
พระโชค(ญาคูโซค)
พระเบ็ง (ญาคูเบ็ง)
พระทอง (หลวงพ่อทอง)
หลวงพ่อก้อน
พระอาจารย์แกวน
พระมหายอด
เจ้าอธิการสุเล็ง ธมฺมธีโร พ.ศ. 25...........- พ.ศ. 2522
พระครูสิริธรรโมภาส (ผั่น จตฺตสลโล) พ.ศ. 2523 - รูปปัจจุบัน
สคิปบีท!

| --- | --- |
สคิปบีท!

スキップ・ビート!
ชื่อภาษาอังกฤษ: SKIP BEAT!
แนว: ดราม่า,โรแมนติกคอเมดี้
มังงะ
เขียนโดย: โยชิกิ นาคามูระ
สำนักพิมพ์:  ฮาคุเซนฉะ    VIZ Media    สำนักพิมพ์สยามอินเตอร์คอมิกส์
อนิเมะ
กำกับโดย: คิโยโคะ ซายามะ
เขียนบทโดย: มาโยริ เซคิจิมะ
สตูดิโอ: Hal Film Maker
สคิปบีท (ญี่ปุ่น: スキップ・ビート!; โรมาจิ: SKIP BEAT!; ทับศัพท์: สคิปบีท) เป็นการ์ตูนญี่ปุ่น แต่งโดย โยชิกิ นาคามูระ เป็นเรื่องราวที่เกี่ยวกับชีวิตของหญิงสาวนามว่า โมกามิ เคียวโกะ อายุ 16 ปี ที่มีความฝันว่าจะต้องเป็นดาราดังเพื่อแข่งขันกับใครบางคน ซึ่งมีทั้งความรักและความแค้นปนตลก จัดพิมพ์ในประเทศญี่ปุ่นเป็นครั้งแรกภายใต้ลิขสิทธิ์ของ ฮาคุเซนฉะ และตีพิมพ์ในนิตยสาร ฮานะ โตะ ยูเมะ ในเดือนกุมภาพันธ์ พ.ศ. 2545 และในประเทศไทยโดย สำนักพิมพ์สยามอินเตอร์คอมิกส์ ในวันที่ 5 ตุลาคม พ.ศ. 2551 ได้ถูกสร้างเป็นอนิเมะ จนถึงวันที่ 29 มีนาคม พ.ศ. 2552
เนื้อเรื่อง

โมกามิ เคียวโกะ หญิงสาววัย 16 ที่มีบุคลิกสดใส ร่าเริง ถึงแม้เธอจะถูกแม่นำมาฝากกับเรียวคังที่เกียวโต (โรงแรมสไตล์ญี่ปุ่น) แต่เธอก็ยังมีความสุข เพราะมี โชทาโร่ (ลูกเจ้าของเรียวคัง)เพื่อนชายคอยอยู่ข้างกายให้อบอุ่นใจบ้างเป็นบางครั้ง เมื่อจบการศึกษาชั้นมัธยมต้น โชทาโร่ก็ได้ชักชวนเคียวโกะให้ไปอยู่ด้วยกันที่โตเกียว เพื่อที่จะสานฝันของโชทาโร่ ที่จะเป็นดาราดังให้เป็นจริง เคียวโกะเลยตกลงยินยอมทิ้งการเรียน ชีวิตวัยรุ่น ทุกสิ่งทุกอย่าง เพื่อที่จะสนับสนุนโชทาโร่ให้เป็นดาราดัง จึงทำงานพิเศษอย่างหนัก ทุ่มเททุกสิ่งทุกอย่างเท่าที่จะทำได้ แต่แล้ววันหนึ่ง โชทาโร่ก็ได้หักหลังเคียวโกะ ทำให้เคียวโกะจากที่รักโชทาโร่มากกลับกลายเป็นเกลียดโชทาโร่มากถึงมากที่สุด เคียวโกะเลยตัดสินใจที่จะเปลี่ยนแปลงตัวเองใหม่ เพื่อที่จะแก้แค้นโชทาโร่ ด้วยการเป็นดาราดังแข่งกับโชทาโร่ แต่คู่แข่งไม่ได้มีเพียงแค่โชทาโร่ หากแต่บริษัทที่เคียวโกะได้สมัครเข้าไป มีดาราดังที่ใครๆต่างก็รู้จัก นามว่า เร็น เป็นคู่แข่งอีกคนหนึ่งที่ทำให้ชีวิตของเธอผกผันมากขึ้นกว่าเดิม ความรักที่กลายเป็นความแค้นที่มีอยู่ของเคียวโกะจะเป็นตัวนำที่ทำให้เรื่องราวสนุกมากขึ้น
ตัวละคร > สมาชิกวง VIE GHOUL

"VIE GHOUL" ชื่อวงที่อ่านว่า "วีกูล" กลายเป็นเสียงเพี้ยนที่เคียวโกะเรียกว่า "บีเกิ้ล" ซึ่งเป็นชื่อสายพันธุ์สุนัขชนิดหนึ่ง เป็นวงที่ลอกเลียนแบบ ฟูวะ โช ทั้งเสื้อผ้า แนวเพลง แม้กระทั่งพฤติกรรมบางส่วนของฟูวะโช วง "VIE GHOUL" มีสมาชิกทั้งหมด 5 คน ประกอบไปด้วย นักร้องนำ มือกีตาร์ มือเบส มือกลอง และ คีย์บอร์ด
รูปแบบต่างๆ > มังงะ

สคิปบีท! จัดพิมพ์ในประเทศญี่ปุ่นเป็นครั้งแรกภายใต้ลิขสิทธิ์ของ ฮาคุเซนฉะ และตีพิมพ์ในนิตยสาร ฮานะ โตะ ยูเมะ ในเดือนกุมภาพันธ์ พ.ศ. 2545 และในประเทศไทยโดย สำนักพิมพ์สยามอินเตอร์คอมิกส์ ในวันที่ 5 ตุลาคม พ.ศ. 2551 ได้ถูกสร้างเป็นอนิเมะ จนถึงวันที่ 29 มีนาคม พ.ศ. 2552
เพลงประกอบอนิเมะ

เพลงเปิด
ตอนที่ 1 - ตอนที่ 19 "Dream Star"
ตอนที่ 20 - ตอนจบ "Renaissance"
เพลงปิด
ตอนที่ 1 - ตอนที่ 19 "Namida" (ナミダ)
ตอนที่ 20 - ตอนจบ 「I believe/永遠」
แหล่งข้อมูลอื่น

Official Skip Beat! website  (ญี่ปุ่น)
สงครามจีน-ญี่ปุ่น

สงครามจีน-ญี่ปุ่นอาจหมายถึง
สงครามจีน-ญี่ปุ่นครั้งที่หนึ่ง (ตั้งแต่ปีค.ศ. 1894 ถึง 1895) เพื่อแย่งชิงอำนาจเหนือเกาหลี
สงครามจีน-ญี่ปุ่นครั้งที่สอง (ตั้งแต่ปีค.ศ. 1931 ถึง 1945) โดยกลายเป็นส่วนหนึ่งของสงครามโลกครั้งที่สองตั้งแต่ปีค.ศ. 1941
วิธีโลกี

กิแกโรอธิบายวิธีโลกีในเอกสารบทสนทนาของตน ชื่อว่า เดโอราโตเร ("ว่าด้วยนักพูด")
วิธีโลกี (โลกี มาจาก loci ในภาษาละติน แปลว่า "สถานที่ต่าง ๆ") หรือ การเดินทางผ่านความจำ หรือ ปราสาทแห่งความจำ เป็นกลวิธีช่วยจำแบบหนึ่งที่เพิ่มความจำโดยอาศัยการสร้างมโนภาพของสิ่งแวดล้อมเชิงพื้นที่ที่คุ้นเคยในการเพิ่มขีดความสามารถในการระลึกข้อมูล วิธีนี้มีการใช้ในศาสตรนิพนธ์เชิงวาทศิลป์กรีกและโรมันโบราณ (ใน เรโตริกาอัดเฮเรนนิอุม ของผู้เขียนนิรนาม เดโอราโตเร ของกิแกโร และ อินสติตูตีโอโอราโตเรีย ของกวินตีเลียน) ผู้ชนะเลิศการแข่งขันความจำหลายคนได้อ้างใช้วิธีโลกีเพื่อระลึกหน้าตาคน ตัวเลข และรายการศัพท์
คำว่า "วิธีโลกี" สามารถพบได้ในงานวิจัยชำนัญพิเศษทางด้านจิตวิทยา ประสาทชีววิทยา และความจำ แต่คำนี้ก็มีการใช้ทั่วไปอย่างน้อยเริ่มตั้งแต่ช่วงครึ่งแรกของศตวรรษที่ 19 ในผลงานทางด้านวาทศิลป์ ตรรกศาสตร์ และปรัชญา จอห์น โอคีฟกับลินน์ เนเดิลเขียนว่า
'วิธีโลกี' เป็นกลวิธีที่อาศัยจินตนาการที่รู้จักโดยชาวกรีกและโรมันโบราณ เยตส์ (ค.ศ. 1966) อธิบายวิธีนี้ในหนังสือของตนชื่อ ศิลปะแห่งความจำ ส่วนลูเรีย (ค.ศ. 1969) ก็ได้อธิบายวิธีนี้เช่นกัน ผู้ใช้กลวิธีนี้จะจำแผนผังของตึกหรือสิ่งปลูกสร้างแห่งใดแห่งหนึ่ง หรือร้านค้าตามท้องถนนต่าง ๆ หรือสถานที่ใดก็ได้ที่มีโลกัส (สถานที่) ที่ต่างกันหลายที่ เมื่อต้องการระลึกสิ่งของกลุ่มหนึ่ง ผู้ใช้กลวิธีนี้จะ 'เดิน' ผ่านโลกัสเหล่านี้ในจินตนาการของตนเองและนำสิ่งของทีละชิ้นไปไว้ในแต่ละโลกัสเหล่านั้นในใจ โดยต้องสร้างมโนภาพเพื่อเชื่อมโยงสิ่งของชิ้นหนึ่งกับลักษณะเด่นใดก็ได้ของโลกัสแห่งนั้น หลังจากนั้น การระลึกสิ่งของชิ้นนั้นต้องอาศัย 'การเดิน' ผ่านโลกัสต่าง ๆ เพื่อให้โลกัสใดโลกัสหนึ่งช่วยปลุกฤทธิ์มโนภาพสิ่งของที่ต้องระลึก ประสิทธิพลังของกลวิธีนี้ มีหลักฐานสนับสนุนอย่างหนักแน่น (รอสส์และลอว์เรนส์ ค.ศ. 1968, โคอวิตส์ ค.ศ. 1969, 1971, บริกก์ส ฮอว์คินส์ และโครวิตส์ ค.ศ. 1970, ลี ค.ศ. 1975) และข้อบกพร่องอันน้อยนิดในการใช้วิธีนี้ก็มีหลักฐานสนับสนุนเป็นอย่างดีเช่นกัน
วิธี

เรโตริกาอัดเฮเรนนิอุม (วาทศิลป์สำหรับเฮเรนเนียส) และเอกสารโบราณอื่นโดยมากแนะนำให้ใช้วิธีโลกีกับการเข้ารหัสอย่างละเอียดต่าง ๆ เช่นการเพิ่มรูปภาพ เสียง และรายละเอียดอื่นในการมโนภาพของสิ่งของต่าง ๆ เพื่อเพิ่มพลังให้แก่สามารถในการจำ อย่างไรก็ตาม อีกมุมมองหนึ่งคือ ความจำเชิงพื้นที่มีพลังสูงอยู่แล้ว ดังนั้นการนำสิ่งของต่าง ๆ ไปไว้สถานที่ต่าง ๆ ในใจ ไม่ว่าเป็นสถานที่จริงหรือในจินตนาการ โดยไม่ต้องเพิ่มรายละเอียดให้กับสิ่งของเหล่านั้น ก็อาจมีประสิทธิผลได้
วิธีโลกีรูปแบบอื่นอาจอาศัยการใช้สถานที่ในจินตนาการอย่างเดียว เช่น บ้าน วัง ถนน และเมือง นักวิชาการหลายคนเชื่อว่า การใช้สถานที่ในจินตนาการเหล่านี้ อาจมีความยุ่งยากในตอกแรก แต่กระบวนการหลังจากนั้นก็จะเหมือนวิธีโลกีแบบดั้งเดิม โดยประโยชน์ของการสร้างเมืองในจิตนาการนี้ คืออาจใช้เมืองแต่ละเมืองเป็นตัวแทนของหัวข้อใดหัวข้อหนึ่งที่อยากจำหรือศึกษา และการกระทำเช่นนี้ อาจเป็นการจัดข้อมูลแบบมีประสิทธิภาพและอาจเป็นการทบทวนข้อมูลอย่างเป็นปกติที่ง่ายขึ้น ซึ่งทั้งสองอาจเป็นสิ่งจำเป็นในการเก็บข้อมูลไว้ในความทรงจำระยะยาว
สิงโตพู่รัศมี

| สิงโตพู่รัศมี |
| --- | --- |

สิงโตพู่รัศมี

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
สกุล:: Cirrhopetalum
สปีชีส์:: Cirrhopetalum gracillimum

ชื่อพ้อง
 Bulbophyllum gracillimum
สิงโตพู่รัศมี (Bulbphyllum gracillimum) หรือสิงโตเคราแดง  เป็นกล้วยไม้ที่ลำต้นเจริญทางด้านข้าง ช่อดอกยาวกว่าใบ ดอกสีม่วงแดง ขอบกลีบดอกมีขน ออกดอกช่วงเดือนตุลาคมถึงธันวาคม ในไทยพบที่ระนอง สุราษฎร์ธานีและนราธิวาส
ดูเพิ่ม

รายชื่อกล้วยไม้ในประเทศไทย
สรุปเหรียญพาราลิมปิกฤดูร้อน 1996

สรุปเหรียญพาราลิมปิกฤดูร้อน 1996 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมกีฬาพาราลิมปิกชนะระหว่างการแข่งขันตั้งแต่ 16–25 สิงหาคม ค.ศ. 1996 ณ เมืองแอตแลนตา สหรัฐอเมริกา
ตารางสรุปเหรียญพาราลิมปิกฤดูร้อน 1996

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 46 | 46 | 65 | 157 |
| 2 |  ออสเตรเลีย | 42 | 37 | 27 | 106 |
| 3 |  เยอรมนี | 40 | 58 | 51 | 149 |
| 4 |  สหราชอาณาจักร | 39 | 42 | 41 | 122 |
| 5 |  สเปน | 39 | 31 | 36 | 106 |
| 6 |  ฝรั่งเศส | 35 | 29 | 31 | 95 |
| 7 |  แคนาดา | 24 | 21 | 24 | 69 |
| 8 |  เนเธอร์แลนด์ | 17 | 11 | 17 | 45 |
| 9 |  จีน | 16 | 13 | 10 | 39 |
| 10 |  ญี่ปุ่น | 14 | 10 | 13 | 37 |
| 11 |  โปแลนด์ | 13 | 14 | 8 | 35 |
| 12 |  เกาหลีใต้ | 13 | 2 | 15 | 30 |
| 13 |  สวีเดน | 12 | 14 | 11 | 37 |
| 14 |  อิตาลี | 11 | 20 | 14 | 45 |
| 15 |  แอฟริกาใต้ | 10 | 8 | 10 | 28 |
| 16 |  รัสเซีย | 9 | 7 | 11 | 27 |
| 17 |  นอร์เวย์ | 9 | 7 | 4 | 20 |
| 18 |  สวิตเซอร์แลนด์ | 9 | 6 | 6 | 21 |
| 19 |  นิวซีแลนด์ | 9 | 6 | 3 | 18 |
| 20 |  อิหร่าน | 9 | 5 | 3 | 17 |
| 21 |  อียิปต์ | 8 | 11 | 11 | 30 |
| 22 |  เบลเยียม | 8 | 10 | 7 | 25 |
| 23 |  คิวบา | 8 | 3 | 0 | 11 |
| 24 |  เดนมาร์ก | 7 | 17 | 17 | 41 |
| 25 |  ออสเตรีย | 6 | 6 | 10 | 22 |
| 26 |  โปรตุเกส | 6 | 4 | 4 | 14 |
| 27 |  ฮ่องกง | 5 | 5 | 5 | 15 |
| 28 |  ไอซ์แลนด์ | 5 | 4 | 5 | 14 |
| 29 |  ฮังการี | 5 | 2 | 3 | 10 |
| 30 |  ฟินแลนด์ | 4 | 5 | 4 | 13 |
| 31 |  เม็กซิโก | 3 | 5 | 4 | 12 |
| 32 |  เอสโตเนีย | 3 | 4 | 2 | 9 |
| 33 |  เบลารุส | 3 | 3 | 7 | 13 |
| 34 |  ลิทัวเนีย | 3 | 2 | 6 | 11 |
| 35 |  ไนจีเรีย | 3 | 2 | 3 | 8 |
| 36 |  เช็กเกีย | 2 | 7 | 1 | 10 |
| 37 |  บราซิล | 2 | 6 | 13 | 21 |
| 38 |  อาร์เจนตินา | 2 | 5 | 2 | 9 |
| 39 |  สโลวาเกีย | 2 | 4 | 5 | 11 |
| 40 |  แอลจีเรีย | 2 | 2 | 3 | 7 |
| 41 |  ยูโกสลาเวีย | 2 | 2 | 0 | 4 |
| 42 |  โกตดิวัวร์ | 2 | 0 | 0 | 2 |
| 42 |  ปานามา | 2 | 0 | 0 | 2 |
| 44 |  ยูเครน | 1 | 4 | 2 | 7 |
| 45 |  ไอร์แลนด์ | 1 | 3 | 6 | 10 |
| 46 |  กรีซ | 1 | 1 | 3 | 5 |
| 47 |  คูเวต | 1 | 1 | 1 | 3 |
| 48 |  เคนยา | 1 | 1 | 0 | 2 |
| 49 |  จีนไทเป | 1 | 0 | 2 | 3 |
| 50 |  สาธารณรัฐโดมินิกัน | 1 | 0 | 0 | 1 |
| 50 |  เปรู | 1 | 0 | 0 | 1 |
| 52 |  อิสราเอล | 0 | 4 | 5 | 9 |
| 53 |  สโลวีเนีย | 0 | 2 | 3 | 5 |
| 54 |  ตูนิเซีย | 0 | 2 | 0 | 2 |
| 55 |  บัลแกเรีย | 0 | 1 | 1 | 2 |
| 56 |  จอร์แดน | 0 | 1 | 0 | 1 |
| 57 |  มอลโดวา | 0 | 0 | 2 | 2 |
| 57 |  ไทย | 0 | 0 | 2 | 2 |
| 59 |  จาเมกา | 0 | 0 | 1 | 1 |
| 59 |  อุรุกวัย | 0 | 0 | 1 | 1 |
| รวม (104 NPCs) | รวม (104 NPCs) | 517 | 516 | 541 | 1574 |
ดูเพิ่ม

สรุปเหรียญโอลิมปิกฤดูร้อน 1996
| ด ค กสรุปเหรียญรางวัลกีฬาพาราลิมปิก |
| --- | --- |
กีฬา • สรุปเหรียญ • NOCs • ผู้รับเหรียญรางวัล • สัญลักษณ์
พาราลิมปิกฤดูร้อน: 1960 • 1964 • 1968 • 1972 • 1976 • 1980 • 1984 • 1988 • 1992 • 1996 • 2000 • 2004 • 2008 • 2012 • 2016 • 2020 • 2024
พาราลิมปิกฤดูหนาว: 1924 • 1976 • 1980 • 1984 • 1988 • 1992 • 1994 • 1998 • 2002 • 2006 • 2010 • 2014 • 2018 • 2022
วัดจำปา (กรุงเทพมหานคร)

สำหรับวัดจำปาแห่งอื่น ดูที่ วัดจำปา
| วัดจำปา |
| --- | --- |


ที่ตั้ง: เลขที่ 27 ซอยพุทธมณฑล สาย 1 ซอย 22 ถนนพุทธมณฑล สาย 1 แขวงบางระมาด เขตตลิ่งชัน กรุงเทพมหานคร 10170
ประเภท: วัดราษฎร์
นิกาย: มหานิกาย
พระประธาน: หลวงพ่อโชคดี
 สถานีย่อยพระพุทธศาสนา
วัดจำปา เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางระมาด เขตตลิ่งชัน กรุงเทพมหานคร บริเวณใกล้วัดมีตลาดน้ำวัดจำปาและมีชุมชนวัดจำปาหรือชุมชนเกาะศาลเจ้า ชุมชนเก่าแก่ซึ่งเคยขุดพบกระเบื้องเคลือบสีเขียวที่กรมศิลปากรนำไปวิเคราะห์แล้วพบว่าตรงกับเนื้อหาในกำสรวลสมุทร
ประวัติ

วัดจำปาตั้งวัดเมื่อปี พ.ศ. 2365 ได้รับพระราชทานวิสุงคามสีมาเมื่อปี พ.ศ. 2370 ในสมัยพระบาทสมเด็จพระนั่งเกล้าเจ้าอยู่หัว ไม่ทราบนามและประวัติผู้สร้าง แต่วัดน่าจะสร้างมาตั้งแต่สมัยอยุธยา โดยมีอุโบสถหลังเก่าเป็นทรงวิลันดาที่นิยมสร้างกันสมัยกรุงศรีอยุธยาตอนปลาย และมีการบูรณปฏิสังขรณ์ใหม่ในสมัยพระบาทสมเด็จพระนั่งเกล้าเจ้าอยู่หัว ดังเห็นได้จากหน้าบันอุโบสถที่ประดับด้วยเครื่องกระเบื้องเคลือบ พระบาทสมเด็จพระนั่งเกล้าเจ้าอยู่หัวพระราชทานสวนในคลองบางระมาดซึ่งเคยเป็นที่ของหลวงให้กับวัดจำปาในปี พ.ศ. 2391 โดยสมเด็จพระสังฆราช วัดราชบูรณะได้เดินทางมาร่วมงานฉลองวัดจำปาด้วยตนเอง ท่านยังเป็นธุระในการขอพระราชทานที่ดินเพิ่มเติมอีก 5 ไร่ ซึ่งเดิมมีอยู่ประมาณ 7 ไร่
อาคารเสนาสนะ

อุโบสถ วิหาร และระเบียงคดได้รับการประดับตกแต่งด้วยถ้วยชามและตุ๊กตากระเบื้องเคลือบตามพระราชนิยมในพระบาทสมเด็จพระนั่งเกล้าเจ้าอยู่หัว หน้าบันอุโบสถมีกระเบื้องอย่างฝรั่ง เป็นชามล้างหน้าลายดอกไม้ขนาดใหญ่และประดับตกแต่งด้วยปูนปั้นระบายสีถ้วยชามกระเบื้องเคลือบ มุขด้านตะวันออกของอุโบสถเป็นภาพปูนปั้นระบายสีตอนออกมหาภิเนษกรมณ์ มุขด้านตะวันตกเป็นภาพปูนปั้นระบายสีตอนนางวิสาขาถวายผ้าอาบน้ำ ภายในอุโบสถมีฐานชุกชีมีราชวัตรโลหะหล่อตั้งล้อมฐานพระประธานทำจากโลหะหล่อจากประเทศอังกฤษ ลายพรรณพฤกษาอย่างฝรั่ง ประดับตราแผ่นดินสมัยพระบาทสมเด็จพระจุลจอมเกล้าเจ้าอยู่หัว ทำให้สันนิษฐานว่าได้รับการบูรณะอีกครั้งในสมัยดังกล่าว อุโบสถประดิษฐานพระประธานนามว่า หลวงพ่อโชคดี และมีภาพจิตรกรรมฝาผนังภายใน
ระเบียงคดมีหน้าบันจั่วประดับลายปูนปั้นระบายสีเป็นเรื่องพุทธประวัติ วิหารคดเป็นสถาปัตยกรรมในสมัยพระบาทสมเด็จพระนั่งเกล้าเจ้าอยู่หัว ได้รับอิทธิพลสถาปัตยกรรมกอทิก เจดีย์ย่อมุมก่ออิฐ 2 องค์ เจดีย์ย่อมุมไม้สิบสองขนาดเล็กตั้งอยู่กลางน้ำ ภายในบรรจุอัฐิหลวงปู่โต๊ะ เจดีย์พระอธิการเผือกเป็นเจดีย์ทรงกลม ศาลาการเปรียญก่อสร้างด้วยไม้ นอกจากนั้นในวัดยังมีบ่อน้ำมนต์ที่มีเจดีย์อยู่ในบ่อบรรจุอัฐิของหลวงปู่มหาโต๊ะ พระพุทธลอยน้ำ และห้องสมุดประชาชนเฉลิมราชกุมารีแห่งแรกของกรุงเทพมหานคร
ประเพณี

วัดจำปายังมีการจัดประเพณีตักบาตรเทโวโรหณะหรือแห่ดาวดึงส์เป็นประจำทุกปี โดยสืบทอดประเพณีนี้มานานกว่า 100 ปี
หลวงพ่อโชคดี
สงครามคุ้มชาติ

สงครามคุ้มชาติ (จีนตัวย่อ: 护国战争; จีนตัวเต็ม: 護國戰爭; พินอิน: Hù guó zhànzhēng) ยังเป็นที่รู้จักกันคือ สงครามต่อต้านระบอบกษัตริย์ เป็นสงครามกลางเมืองที่เกิดขึ้นในจีน ตั้งแต่ปี ค.ศ. 1915–1916 เพียงสามปีก่อนที่ราชวงศ์จีนสุดท้าย ราชวงศ์ชิงได้ถูกโค่นล้มอำนาจและสาธารณรัฐจีนได้ถูกก่อตั้งขึ้นแทน สาเหตุของสงครามครั้งนี้คือ ยฺเหวียน ชื่อไข่ ประธานาธิบดีแห่งสาธารณรัฐจีนได้ประกาศสถาปนาตนเองขึ้นเป็น จักรพรรดิหงเซี่ยน จักรพรรดิแห่งจักรวรรดิจีน ในมณฑลยูนนาน ผู้นำทหาร อันได้แก่ ถัง จี้เหยา, ไช่ เอ้อ และหลี่ เลี่ยจวิน พวกเขาได้ประกาศแยกตัวเป็นอิสระและเปิดฉากต่อต้านต่อยฺเหวียน กองทัพของยฺเหวียนต้องประสบความปราชัยและแตกแยก ซึ่งได้ทำให้มณฑลต่างๆในภาคใต้ต่างประกาศแยกตัวเป็นอิสระเช่นกัน ในท้ายที่สุด ภายใต้แรงกดดันอย่างมหาศาลจากทั่วทั้งประเทศ ยฺเหวียน ชื่อไข่ต้องจำใจประกาศสละราชบังลังก์ เขาจึงกลับไปดำรงตำแหน่งป็นประธานาธิบดีตามเดิมและเสียชีวิตไม่กี่เดือนต่อมา
วงศ์ย่อยสีเสียด

| วงศ์ย่อยสีเสียด |
| --- | --- |

ไมยราบไร้หนาม (Mimosa diplotricha)

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: ถั่ว Fabales
วงศ์:: ถั่ว Fabaceae
วงศ์ย่อย:: วงศ์ย่อยสีเสียด Mimosoideae

Tribes
   Acacieae  Ingeae  Mimoseae  Mimozygantheae 
วงศ์ย่อยสีเสียด (ชื่อวิทยาศาสตร์: Mimosoideae) เป็นวงศ์ย่อยของพืชวงศ์ถั่ว (Leguminosae)  ดอกมีลักษณะเด่นคือเห็นก้านชูเกสรตัวผู้ชัดเจน  แบ่งเป็นสี่เผ่า ได้แก่ Acacieae Ingeae Mimoseae และ Mimozygantheae
Acacieae

Acacia Mill. (in the strict sense, more or less only the previous subgenus Phyllodineae)
Acaciella Britton & Rose
Mariosousa Seigler & Ebinger
Senegalia Raf.
Vachellia Wight & Arn.
Ingeae

| 0 | 1 | 2 | 3 |
| --- | --- | --- | --- |
|  Abarema Pittier  Albizia Durazz.  Archidendron F.Muell.  Archidendropsis I.C.Nielsen  Balizia[disambiguation needed ] Barneby & J.W.Grimes  Blanchetiodendron Barneby & J.W.Grimes  Calliandra Benth.  Cathormion (Benth.) Hassk.  Cedrelinga Ducke  Chloroleucon (Benth.) Britton & Rose  (often included in Albizia) |  Cojoba Britton & Rose  Ebenopsis Britton & Rose  Enterolobium Mart.  Faidherbia A.Chev.  Falcataria (I.C.Nielsen) Barneby & J.W.Grimes  Guinetia L.Rico & M.Sousa  Havardia Small  Hesperalbizia Barneby & J.W.Grimes  Hydrochorea Barneby & J.W.Grimes  Inga Mill. |  Leucochloron Barneby & J.W.Grimes  Lysiloma Benth.  Macrosamanea Britton & Rose  Painteria Britton & Rose  Pararchidendron I.C.Nielsen  Paraserianthes I.C.Nielsen  Pithecellobium Mart.  Pseudosamanea Harms  Samanea (DC.) Merr.  (often included in Albizia)  Serianthes Benth. |  Sphinga Barneby & J.W.Grimes  Thailentadopsis Kosterm.  Viguieranthus Villiers  Wallaceodendron Koord.  Zapoteca H.M.Hern.  Zygia P.Browne |
Mimoseae

| 0 | 1 | 2 | 3 |
| --- | --- | --- | --- |
|  Adenanthera L.  Adenopodia C.Presl  Alantsilodendron Villiers  Amblygonocarpus Harms  Anadenanthera Speg.  Aubrevillea Pellegr.  Calliandropsis H.M.Hern. & P.Guinet  Calpocalyx Harms  Cylicodiscus Harms  Desmanthus Willd.  Dichrostachys (DC.) Wight & Arn. |  Dinizia Ducke  Elephantorrhiza Benth.  Entada Adans.  Fillaeopsis Harms  Gagnebina Neck. ex DC.  Indopiptadenia Brenan  Kanaloa Lorence & K.R.Wood  Lemurodendron Villiers & P. Guinet  Leucaena Benth. Microlobius C.Presl  Mimosa L. |  Neptunia Lour  Newtonia Baill.  Parapiptadenia Brenan  Parkia R.Br.  Pentaclethra Benth.  Piptadenia Benth.  Piptadeniastrum Brenan  Piptadeniopsis Burkart  Pityrocarpa Britton & Rose  Plathymenia Benth.  Prosopidastrum Burkart |  Prosopis L.  Pseudopiptadenia Rauschert  Pseudoprosopis Harms  Schleinitzia Warb. ex Nevling & Niezgoda  Stryphnodendron Mart.  Tetrapleura Benth.  Xerocladia Harv.  Xylia Benth.  |
Mimozygantheae

Mimozyganthus Burkart
Leucaena leucocephala
วิธีเฮเลนโดรอน

| Helen Doron Method |
| --- | --- |

วิธีเฮเลนโดรอน พัฒนาโดยนักภาษาศาสตร์และนักการศึกษา Helen Doron เป็นหนึ่งในระบบการศึกษาภาษาอังกฤษตอนต้นในช่วงแรกของโลก เริ่มใช้วิธีการนี้มาตั้งแต่ปี 1986 เด็กอายุตั้งแต่สามเดือนจนถึงเด็กโตที่เรียนภาษาอังกฤษด้วย วิธีเฮเลนโดรอน นี้ จะเสมือนการที่พวกเขาได้เรียนรู้ ผ่านภาษาแม่ของพวกเขาเอง ในปี 2009 เด็กกว่าหนึ่งล้านคนได้เรียนรู้ภาษาอังกฤษผ่านวิธีการนี้
โปรแกรมการเรียนรู้ของวิธีการนี้จะอยู่ที่หลักสูตร 12 ปี ที่ครอบคลุมสำหรับเด็กอายุ 3 เดือนจนถึง 14 ปี หลักสูตรจะมุ่งไปที่สองกลุ่ม คือ กลุ่มหลังเลิกเรียนขนาดเล็กของโรงเรียนอนุบาลและโรงเรียนระดับประถมศึกษาตอนต้น วิธีเฮเลนโดรอนใช้การเล่นเกม, กิจกรรมที่สนุกสนาน, สมุดงาน, แฟลชการ์ด, และซีดีเพลงเพื่อเสริมสร้างการพูดภาษาอังกฤษ การออกเสียง คำศัพท์และไวยากรณ์, การอ่านและการเขียนสำหรับเด็กที่มีอายุมากขึ้น
ประวัติความเป็นมา

Doron เริ่มพัฒนาวิธีการนี้เมื่อเธอศึกษาบทเรียนไวโอลินสำหรับลูกของเธอ ทำให้ โดรอน สนใจกับทฤษฎีการสอนไวโอลินของ Dr.Suzuki เป็นอย่างมาก ซึ่งเป็นทฤษฎีการเรียนดนตรีที่สัมพันธ์กับการเรียนภาษา
ดร. ซูซูกิ ตระหนักว่าเด็กทุกคนบนโลกสามารถพูดภาษาแม่ของตนเองได้อย่างง่ายๆ เขาจึงประยุกต์หลักนี้เข้ามาใช้ในการสอนดนตรี ดร. ซูซูกิ เรียกวิธีการนี้ว่า วิธีภาษาแม่ "the mother-tongue approach" ในฐานะนักภาษาศาสตร์และนักการศึกษา โดรอนก็เข้าใจถึงความสำคัญในการสอนภาษาอังกฤษ ด้วยหลักการเดียวกันกับ ดร.ซูซูกิ ที่จะเน้นเกี่ยวกับความรับผิดชอบของผู้ปกครองที่ต้องคอยกระตุ้น ให้กำลังใจและเสริมแรง เพื่อให้เด็ก ๆ ได้ฟังเสียงไวโอลินซ้ำจนสามารถเรียนรู้ได้เองในที่สุด ซึ่งโดรอนก็ได้นำหลักการเดียวกันนี้มาใช้เช่นกัน นอกจากนี้การสอนของ Glenn Doman ที่รู้จักกันในนามของ วิธี Doman และสถาบันของเขา ที่เกี่ยวกับผลสัมฤทธิ์ของศักยภาพมนุษย์ ได้มีอิทธิพลต่อโดรอน ในการสรั้างวิธีเฮเลนโดรอน นี้ขึ้นมาด้วย วิธี Doman นำมาปรับใช้กับธีวิธีเฮเลนโดรอนในด้านที่เกี่ยวข้องกับการเร่งการพัฒนาการของเด็ก และการเพิ่มพูนความเฉลียวฉลาดของทารก
ในปี 1985 โดรอน ต่อเติมและปรับปรุงการสอนภาษาอังกฤษของเธอ โดยใช้เทปที่ทำขึ้นเอง บทกลอน และนิทาน สอนให้กับเด็กจากประเทศที่ไม่ใช้ภาษาอังกฤษเป็นภาษาแม่  วิธีเฮเลนโดรอนนี้ ประสบความสำเร็จเป็นอย่างมากในการจำลองสภาพแวดล้อมของการใช้ภาษาอังกฤษ และ เลียนแบบกระบวนการทางธรรมชาติของการเรียนรู้ภาษาแม่ วิธีการนี้ได้ถูกนำไปใช้กับเด็กแพร่หลายทั่วโลก รวมถึง ประเทศไทย
สิงโตลินด์เลย์

| สิงโตลินด์เลย์ |
| --- | --- |

สิงโตลินด์เลย์

การจำแนกชั้นทางวิทยาศาสตร์
อาณาจักร:: พืช (Plantae)
วงศ์:: Orchidaceae
วงศ์ย่อย:: Epidendroideae
สกุล:: Bulbophyllum
ชื่อทวินาม
Bulbophyllum lindleyanum Griff. 

สิงโตลินด์เลย์ (Bulbphyllum lindleyanum) หรือสิงโตขนปุย เป็นกล้วยไม้ที่ลำต้นเจริญทางด้านข้าง ช่อดอกโค้งลงมีดอกย่อยจำนวนมาก กลีบเลี้ยงสีครีม มีเส้นพาดสีส่วง ปลายกลีบสีม่วง ทั้งกลีบเลี้ยงและกลีบดอกมีขนปุยขึ้นปกคลุม ดอกมีกลิ่นหอม ออกดอกช่วงพฤศจิกายนถึงมกราคม ในไทยพบที่ระนอง
ดูเพิ่ม

รายชื่อกล้วยไม้ในประเทศไทย
สงครามจินชิน

สงครามจินชิน (ญี่ปุ่น: 壬申の乱) สงครามกลางเมือง ระยะสั้น ๆ ที่เกิดขึ้นในช่วงปี ค.ศ. 672 - ค.ศ. 673 อันสืบเนื่องมาจากความขัดแย้งเรื่องสิทธิในการสืบ ราชบัลลังก์ดอกเบญจมาศ ภายหลังการสวรรคตของ จักรพรรดิเท็นจิ เมื่อปี ค.ศ. 672 ระหว่าง จักรพรรดิโคบุง พระราชโอรสของจักรพรรดิเท็นจิและ เจ้าชายโออะมะ พระราชอนุชาของจักรพรรดิเท็นจิซึ่งสุดท้ายแล้วเป็นฝ่ายเจ้าชายโออะมะที่ได้รับชัยชนะและสถาปนาพระองค์เองขึ้นเป็น จักรพรรดิเท็มมุ พร้อมกับย้ายราชธานีจาก โอมิ-โอสึ (ปัจจุบันคือ โอสึ , จังหวัดชิงะ) กลับไปยัง อะซุกะ (ปัจจุบันคือ จังหวัดนะระ)
วัดศรีชมภู

| วัดศรีชมภู |
| --- | --- |

ชื่อสามัญ: วัดศรีชมภู
ที่ตั้ง: 107  ตำบลหน้าเมือง อำเภอเมือง จังหวัดราชบุรี 70000
ประเภท: วัดราษฎร์
นิกาย: เถรวาท
เจ้าอาวาส: พระปลัดเจตน์ จารุวํโส
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดศรีชมภู เป็นวัดในพระพุทธศาสนา สังกัดมหานิกาย ตั้งอยู่ที่ตำบลหน้าเมือง อำเภอเมืองราชบุรี จังหวัดราชบุรี เป็นวัดที่มีความสำคัญในฐานะเป็นศูนย์กลางของชาวพุทธในบริเวณตำบลหน้าเมือง วัดศรีชมภูตั้งเมื่อ ปี พ.ศ. 2423
เจ้าอาวาส

มีเจ้าอาวาสนับแต่ก่อตั้งวัดมาจำนวน 7 รูป
ศาสนาสถานในวัด

1) อุโบสถ กว้าง 8 เมตร ยาว 25.70 เมตร สร้างเมื่อ พ.ศ. 2496 เป็นอาคารคอนกรีตเสริมเหล็กทรงไทย หน้าบันทองลายไทยเทพพนม ซุ้มหน้าต่างลายไทย ปูชนียวัตถุ มีพระประธานประจำอุโบสถ 1 องค์ พร้อมพระอัครสาวก
2) ศาลาการเปรียญ กว้าง 12 เมตร ยาว 30 เมตร สร้างเมื่อ พ.ศ. 2497 เป็นอาคารคอนกรีตเสริมเหล็ก
3) หอสวดมนต์ กว้าง 10 เมตร ยาว 24 เมตร สร้างเมื่อ พ.ศ. 2513 เป็นอาคารไม้ 2 ชั้น
4) กุฏิสงฆ์ จำนวน 4 หลัง เป็นอาคารไม้ 1 หลัง ครึ่งตึกไม้ 2 หลัง และตึก 1 หลัง
5) วิหาร 1 หลัง รูป 8 เหลี่ยม เป็นอาคารคอนกรีตเสริมเหล็ก นอกจากนี้ยังมี พระพุทธรูปปั้นปางพระศรีอารีย์ขนาดตักกว้าง 4.12 เมตร ยาว 4.32 เมตร ราษฎรในหมู่บ้านเรียก “หลวงพ่อโต”
6) วิหารพระครูอุดมสุตกิจ
7) หอพระไตรปิฎกกลางน้ำ เป็นหอโบราณ
8) พลับพลาจตุรมุขประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัวตำหนักรัชกาลที่ 5
9) ฌาปนสถาน
10) หอระฆัง
11) พิพิธภัณฑ์เรือนไทยไม้แฝดคู่
12) ห้องน้ำห้องสุขา
13) ศาลาเจ้าแม่ตะเคียนทอง 1 หลัง
14) ศาลาท่าน้ำ 2 หลัง
15) หอกระจายเสียง
16) ถังเก็บน้ำวัดปราโมทย์
17) ศาลาปฏิบัติธรรมประจำจังหวัดสมุทรสงครามแห่งที่ 14
18) กำแพงวัด
19) ที่ก่อสร้างพระองค์โต
20) แผนกวัตถุมงคลของวัด
21) พระประธานอุโบสถ์ “พระอินทร์ประเสริฐ” อายุ 300 กว่าปี
กิจกรรมในวัด

กิจกรรมตามโอกาสวันสำคัญทางพระพุทธศาสนา
1) วันปีใหม่
2) วันสงกรานต์
3) เวียนเทียนวันคัญทางพระพุทธศาสนา เช่น วันวิสาขบูชา วันมาฆบูชา และวันอาสาฬหบูชา
4) วันเฉลิมพระชนมพรรษา 12 สิงหา และ 5 ธันวาคม ทุกปี
5) วันทำบุญอดีตเจ้าอาวาส
6) งานประจำปีปิดทองหลวงพ่อโต
7) งานทำบุญตักบาตร รักษาศีล ทุกวันพระ 8, 14 และ 15 ค่ำ ตลอดปี
8) วันลอยกระทง
สิงโตหลอดไฟ

| สิงโตหลอดไฟ |
| --- | --- |

สิงโตหลอดไฟ

การจำแนกชั้นทางวิทยาศาสตร์
อาณาจักร:: พืช (Plantae)
วงศ์:: Orchidaceae
วงศ์ย่อย:: Epidendroideae
สกุล:: Bulbophyllum
ชื่อทวินาม
Bulbophyllum odoratissimum (J. E. Sm.) Lindl.

สิงโตหลอดไฟ หรือ สิงโตโคมไฟ (Bulbphyllum odoratissimum) เป็นกล้วยไม้ที่ลำต้นเจริญทางด้านข้าง ดอกขนาดเล็กเรียงอัดแน่น กลีบเลี้ยงสีขาวหรือขาวนวล ปลายกลีบสีส้ม กลีบดอกสีขาวหรือขาวนวล ดอกบานเต็มที่มีกลิ่นหอม ออกดอกช่วงมิถุนายนถึงกรกฎาคม ในไทยพบที่ เชียงใหม่ จันทบุรี และกาญจนบุรี
ดูเพิ่ม

รายชื่อกล้วยไม้ในประเทศไทย
สรุปเหรียญกีฬามหาวิทยาลัยโลกฤดูร้อน 2013

สรุปเหรียญการแข่งขันกีฬามหาวิทยาลัยโลกฤดูร้อน 2013 เป็นรายชื่อประเทศที่ได้รับเหรียญรางวัลจากการแข่งขันกีฬากีฬามหาวิทยาลัยโลกฤดูร้อน 2013 ณ เมืองคาซัน ประเทศรัสเซีย ระหว่างวันที่ 13 กรกฎาคม ถึง 23 กรกฎาคม พ.ศ. 2556